CELEX: 62016TN0012
Language: da
Date: 2016-01-15 00:00:00
Title: Sag T-12/16: Sag anlagt den 15. januar 2016 — Slovenien mod Kommissionen

14.3.2016   
            
            
               DA
            
            
               Den Europæiske Unions Tidende
            
            
               C 98/54
            
         Sag anlagt den 15. januar 2016 — Slovenien mod Kommissionen
   (Sag T-12/16)
   (2016/C 098/69)
   Processprog: slovensk
   
      Parter
   
   
      Sagsøger: Den Slovenske Republik (ved L. Bembič, som befuldmægtiget)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens gennemførelsesafgørelse (EU) 2015/2098 af 13. november 2015 om udelukkelse fra EU-finansiering af visse udgifter, som medlemsstaterne har afholdt inden for rammerne af Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) (meddelt under nummer C(2015) 7716) (EUT L 33, s. 35), annulleres, for så vidt som den vedrører Republikken Slovenien, navnlig hvad angår
               Fraværet af en kontrolprocedure (eller tilsyn) vedrørende de kunstigt skabte landbrugsparceller, i forhold til hvilke der er vedtaget en korrektion af den omhandlede afkoblede direkte støtte for et beløb svarende til 42 615,90 EUR for regnskabsåret 2013 (ansøgningsåret 2012), 45 519,08 EUR for regnskabsåret 2014 (ansøgningsåret 2013) og 34 211,94 EUR for regnskabsåret 2015 (ansøgningsåret 2014).
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for sit søgsmål har sagsøgeren fremsat tre anbringender vedrørende kontrollen af landbrugsparceller, eller nærmere bestemt en åbenbart urigtig vurdering, begrundelsesmangel og tilsidesættelse af legalitetsprincippet.
   Det er sagsøgerens opfattelse, at Kommissionen urigtigt har fundet, at der i Slovenien endnu ikke findes et tilstrækkeligt kontrolsystem til minimumstørrelsen af støtteberettigede arealer. Sagsøgeren har i denne forbindelse bemærket, at de små landbrugsparceller i Slovenien er en følge af de naturlige kendetegn og den historiske inddeling af landbrugsstrukturerne. Endvidere er de ovennævnte arealer ikke skabt kunstigt for at opfylde kravene til at opnå støtte fra støtteordningen. Endelig har Kommissionen ved undersøgelsen ikke fastslået eller godtgjort noget tilfælde af overtrædelse, eftersom de pågældende arealer alle opfylder de nødvendige krav til definitionen af et landbrugsareal og en landbrugsparcel.